**Dobriša Cesarić, Pjesme**

**1. aktivnost – teme Cesarićevih pjesama**

Napiši teme o kojima piše Dobriša Cesarić. Za svaku temu navedi jedan naslov pjesme.

a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

d) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. aktivnost – Godišnja doba**

Pronađi naziv pjesme ili stih i razvrstaj ih prema godišnjem dobu koje prikazuju.

|  |  |
| --- | --- |
| PROLJEĆE | LJETO |
| JESEN  | ZIMA |

**3. aktivnost – Pjesma u slici**

a) Odaberi pejzažnu pjesmu D. Cesarića koju želiš ilustrirati.

b) Pažljivo pročitaj pjesmu.

c) Ilustriraj strofe pjesme i uz svaku ilustraciju napiši stihove.

***4. aktivnost – Naranča***

***Naranča***

*Dohvatih naranču sa stola,*

*I najedanput*

*U svijesti mi sinu:*

*Sada je zima.*

*Neprijazna, duga,*

*A ja u ruci držim komad juga.*

*I zlati mi se naranča u ruci.*

*Sačuvala je malo južnog sunca*

*Na svojoj kori,*

*I smije se,*

*I miriše,*

*I gori.*

1. Zaokruži pjesničke slike različitim bojama crveno – vizualne, plavo – akustičnu i narančasto – olfaktivnu.

2. Podcrtaj motive.

3. Napiši primjere stilskih izražajnih sredstava:

a) epiteti

b) personifikacija

d) metafora:

4. Objasni kako se ostvaruje ritam pjesme.

**5. aktivnost – Blackout poezija**

1. Odaberi pjesmu koju si analizirao/analizirala i izradi blackout pjesmu.

Naziv blackout (“zacrnjenje”) dolazi od prepoznatljivog vizualnog izgleda koji ova vrsta pjesama poprima nakon pretvorbe već gotovoga teksta u novu pjesničku cjelinu. Blackout pjesma izrađuje se **tako da se uzme stranica nekog već postojećeg teksta** (proze ili poezije, beletristike ili publicistike – nebitno), a zatim se **u tom tekstu odabiru riječi** koje će sačinjavati novu, neovisnu misaonu cjelinu, **dok se ostatak nepotrebnih riječi zacrnjuje** crnom bojicom.

Jedino pravilo u izradi blackout pjesme jest to da se **u tekst ne dodaju vlastite nove riječi ili slova**, već da se koriste isključivo postojeći tekstualni elementi. Pri tom je moguće spajati dijelove različitih riječi, kao i riječi iz različitih rečenica, ili i cijele rečenice izvučene iz prvotnog konteksta.





**6. aktivnost – Balada iz predgrađa – kockarenje**

Učenici u skupini sastavljaju pitanja kojima će interpretirati pjesmu. Za svaki broj mogu sastaviti po 2 pitanja da bi igra trajala duže i da interpretacija pjesme bude opsežnija.

Kada sastave 6 pitanja, razmjenjuju s drugom skupinom listić s pitanjima.

Učenik baca kocku i odgovara na broj pitanja koji se nalazi na kocki.

**7. aktivnost – Balada iz predgrađa – vizualizacija**

Izradi strip ili slikokaz ili u digitalnom alatu read.bookcreator kojim ćeš ilustrirati pjesmu Balada iz predgrađa.

**učenički rad:** Ena Jukić

https://read.bookcreator.com/amzsSevJhAQdHxyeeq6b5a128KT2/hn2Qj0T-RWmWOwzyriLGPg

**7. aktivnost – uglazbljena Balada iz predgrađa**

Učenici slušaju uglazbljenu pjesmu Hrvoja Hegedušića ili Arsena Dedića.

<https://www.youtube.com/watch?v=F4ylUNd02wk&ab_channel=dami1622>

<https://www.youtube.com/watch?v=moq0-53oP1Y&ab_channel=dami1622>

**8. aktivnost – Cesarić i ja pišemo pjesmu**

Odaberi pjesmu koja te se posebno dojmila i napiši još svoja dva stiha kao nastavak pjesme.